
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1201 

-— - “ 31 Δεκεμβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση Οργανισμού Εσωτερικής Υπηρεσίας 

του Δήμου Αθηναίων. 

Τροποποίηση Οργανισμού Εσωτερικής Υπηρεσίας 
Κοινότητας Θρακ/νων. 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 14656, 14320 0) 

Τροποποίηση Οργανισμού Εσωτερικής Υπηρεσίας του 

Δήμου Αθηναίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν.1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Την 3473/97 απόφαση του Δημοτικού Συμβουλίου 
του Δήμου Αθηναίων περί τροποιποιήσεως του Οργανι¬ 
σμού Εσωτερικής Υπηρεσίας του Δήμου αυτού. 

3. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 35/18-12-97 πρακτικό του, 
αποφασίζουμε: 

Εγκρίνουμε την 3473/4-12-97 απόφαση του Δημοτικού 
Συμβουλίου του Δήμου Αθηναίων περί τροποποιήσεως 
του Οργανισμού Εσωτερικής Υπηρεσίας αυτού ως εξής. 

Στη Δ/ΝΣΗ ΚΟΙΝΩΝΙΚΗΣ ΜΕΡΙΜΝΑΣ Ίδρυση νέων γρα¬ 
φείων: 

Α. Γραφείο Ισότητας (Προϊστάμενος από τους κλάδους 
ΠΕΙ ή ΤΕ2 ή ΤΕ17 ή ΔΕΙ). 

Με αρμοδιότητες: 

1. Η συστηματική μελέτη και έρευνα των προβλημμάτων 
των γυναικών του Δήμου Αθηναίων. 

2. Η λειτουργία συμβουλευτικού σταθμού για οικογε¬ 
νειακά θέματα, που παρέχη κοινωνική και ψυχολογική 
στήριξη από ειδικούς επιστήμονες. 

3. Η λειτουργία Ξενώνα Κακοποιημένων Γυναικών που 
απευθύνεται σε κάθε γυναίκα κακοποιημένη ημεδαπή ή 
αλλοδαπή. Στόχος του Ξενώνα είναι να προσφέρει στις 


κακοποιημένες γυναίκες το\7 κατάλληλο χώρο, την ψυχο¬ 
λογική και κοινωνική στήριξη. Οι γυναίκες παραπέμπονται 
από το γραφείο Ισότητας. 

4. Η παρακολούθηση της εφαρμογής των κοινοτικών ο¬ 
δηγιών, των προγραμμάτων δράσης και των αποφάσεων 
της Ε.Ε και των άλλων διεθνών Οργανισμών για θέματα ι¬ 
σότητας στο πλαίσιο της τοπικής κοινωνίας. 

5. Η εισήγηση των αναγκαίων μέτρων γιατην υλοποίηση 
της νομικής και ουσιαστικής ισότητας των δύο φύλων στο 
πλαίσιο των πολιτικών που υιοθετεί ο Δήμος σε διάφο¬ 
ρους τομείς. 

6. Προτάσεις για ένταξη στο πρόγραμμα του δήμου 
δραστηριοτήτων που θα στοχεύουν στην συμμετοχή του 
γυναικείου δυναμικού, στην ανάπτυξη της τοπικής κοινω¬ 
νίας του Δήμου Αθήνας. 

7. Η πληροφόρηση, πολύ σημαντικό σημείο, με στόχοτο 

ξεπέρασματωνπροκαταλήψεωνκαιτωνοπισθοδρομικών 

κοινωνικών αντιλήψεων για την εξασφάλιση μιας πλατεί¬ 
ας ενημέρωσης των Αθηναίων στα θέματα που αφορούν 
την ισότητα των δύο φύλων. 

8. Η εκπόνηση και εφαρμοφή επιμορφωτικών προγραμ¬ 
μάτων και σεμιναρίων, επιδοτουμένων ή όχι με στόχο την 
προώθηση της ισότητας των δύο φύλων σε όλους τους 
τομείς. 

9. Η εφαρμογή προγραμμάτων, κυρίως αυτάπου επιδο¬ 
τούνται απάτην Ε.Ε που χάνονται σε διάφορους τομείς, ό¬ 
πως ο επαγγελματικός προσανατολισμός, η επαγγελμα¬ 
τική κατάρτιση, επανένταξη στην αγορά εργασίας με στό¬ 
χο τις ομάδες γυναικών που μειονεκτούν περισσότερο, 
όπως χρονίως άνεργες ανάπηρες, φτωχές, πρόσφυγες 
κ.λ.π. 

10. Η δημιουργία κέντρου πληροφοριών για τις γυναί¬ 
κες σε θέμματα δικαιωμάτων αλλά και ευκαιριών για ε¬ 
παγγελματική κατάρτιση και εξέλιξη. 

11. Προγράμματα αναπτυξιακής συνεργασίας με χώ¬ 
ρες του τρίτου κόσμου, επιμορφωτικά σεμινάρια σε θέ¬ 
ματα υγείας, πρόληψη της βίας, συμμετοχή στα κέντρα 
λήψης αποφάσεων που επίσης υπάρχει ευρύτατη χρημα¬ 
τοδότηση της Ε.Ε και αξιοποιούν όλες οι άλλες χώρες 
πλην Ελλάδος. 

12. Η ενίσχυση και ενθάρυνση της γυναικείας πρωτο¬ 
βουλίας σε όλους τους τομείς κάτι που χρειάζεται η πόλη 
μας ιδιαίτερα και η κοινωνία μας και 

13. Η ενίσχυση και επιβράβευση της γυναικείας δημι- 

ουργίας, καλλιτεχνικής πνευματικής και άλλης. 

Η ίδρυση του Γραφείου Ισότητας είναι απαραίτητη προ- 
κειμένου ο Δήμος να εξασφαλίσει την διοικητική και ορ¬ 
γανωτική δομή για την υλοποίηση των στόχων του, που έ¬ 
χουν σχέση μετηνπροώθησητης υπόθεσης της ισότητας 
των δύο φύλων. 

Β. ΓΡΑΦΕΙΟ ΝΑΡΚΩΤΙΚΩΝ (Προϊστάμενος από τους 
κλάδους ΠΕΙ ή ΤΕ2ήΤΕ17 ή ΔΕΙ). 

Με αρμοδιότητες: 

1. Προβαίνει σε έρευνα-μελέτη προγραμμάτων και με¬ 
θόδων που εφαρμόζονται στην Ελλάδα και στο εξωτερι¬ 
κό. 

2. Σχεδιάζει και αξιοποιεί προγράμματα που θα εφαρ¬ 
μόσει ο Δήμος. 

3. Συνεργάζεται με κρατικούς και μη φορείς στην Ελλά¬ 
δα και το Εξωτερικό. 

Εντάσσεται, συμμετέχει σε δίκτυα σε Εθνικό και Διεθνές 
επίπεδο. 

4. Σχεδιάζει και εκδίδει έντυπο υλικό σε συνεργασία με 
το αρμόδιο τμήμα της Δ/νσης. 

5. Οργανώνει και υλοποιεί εκδηλώσεις-ημερίδες-προ- 
γράμματα στην κοινότητα. 

6. Συμμετέχει στις διαδικασίες αξιολόγησης της 
Δ/νσης. 

7. Μεριμνά για την συνεχή εκπαίδευση και επιμόρφωση 
του Προσωπικού. 

8 Συντονίζει και εποπτεύει προγράμματα-δραστηριό- 
τητεςπου υπάγονται και αναπτύσονται από το Τμήμα. 

9. Στογραφείο υπάγεται η λειτουργίατου Κέντρου Πρό¬ 
ληψης κατά των εξαρτησιογόνων ουσιών με αρμοδιότη¬ 
τες: 

α) Παροχής τηλεφωνικών οδηγιών άμεσης βοήθειας και 
ψυχολιγικής υποστήριξης σε χρήστες και ενδιαφερομέ¬ 
νους. Δίνει γενικές πληροφορίες σχετικές με το θέμα ε- 
ξαρτησιογόνων ουσιών. 

β) Παροχής υπηρεσιών πρόληψης, συμβουλευτικής 
στήριξης,σωστής ενημέρωσης ευαισθητοποίησης και 
προωθεί τους χρήστες για ένταξη σε προγράμματα απε¬ 
ξάρτησης. Συνεργάζεται άμεσα με τα θεραπευτικά προ¬ 
γράμματα που υπάρχουν στην Ελλάδα. Υλοποιεί πογράμ- 
ματα πρόληψης. 

10. Προβαίνει σε ανάπτυξη δραστηριοτήτων και δομών 
επανένταξης και αποκατάστασης. 

11. Παρέχει υπηρεσίες ψυχολογικής στήριξης και πρό¬ 
ληψης της υποτροπής απεξαρτημένων ατόμων. Συνερ¬ 
γάζεται με τις ομάδες επανένταξης των θεραπευτικών 
προγραμμάτων. Αξιοποιεί δομές και προγράμματα επαγ¬ 
γελματικής κατάρτισης και απασχόλησης σε εθνικό επί¬ 
πεδο και επίπεδο Κοινοτικών προγραμμάτων. Αναπτύσσει 
συνεργασίες με επαγγελματικούς χώρους και φορείς για 
εξεύρεση εργασίας και ευαισθητοποίησης στον τομέα 
αυτό. 

12. Αναπτύσσει προγράμματα για την ενημέρωση και α¬ 
ποδοχή των απεξαρτημένων στην κοινότητα και τον ερ- 
γασικό χώρο. Μεριμνά για τους άστεγους χρήστες και α- 
πεξαρτημένα άτομα. 

13. Εξασφάλιση στέγης για άτομα που βρίσκονται στη 
φάση της προετοιμασίας για απεξάρτηση που αποδε¬ 
δειγμένα συμμετέχουν στα προγράμματα του 
συμβ.σταθμού του Δήμου ή άλλων θεραπευτικών προ¬ 
γραμμάτων μέχρις ότου ενταχθούν στη φάση της θερα¬ 
πείας. 


14. Παρέχει προσωρινά την διευκόλυνση για στέγη στα 
απεξαρτημένα άτομα στην αρχική φάση της επαγγελμα¬ 
τικής τους κατάρτισης και απασχόλησης. 

Γ. Γραφείο για άτομα με ειδικές ανάγκες (Προϊστάμε¬ 
νος από τους κλάδους ΠΕΙ ή ΤΕ2 ή ΤΕ17 ή ΔΕΙ). 

1. Ενασχόληση με τα συγκεκριμμένα προβλήμματα των 
ατόμων με ειδικές ανάγκες. 

2. Συλλογή πληροφοριών ώστε να λειτουργεί το γρα¬ 
φείο σαν κέντρο πληροφόρησης και οδηγιών παραπο¬ 
μπής προς τα αρμόδια όργανα. 

3. Υλοποίηση προγραμμάτων που αφορούντα άτομα με 
ειδικές ανάγκες σε συνεργασία με τους φορείς και υπη¬ 
ρεσίες του Δήμου που ασκούν κοινωνικό έργο. 

4. Εισήγηση στις αρμόδιες υπηρεσίες για σημαντικά θέ¬ 
ματα όπως χώροι πάρκινγ κοντά σε χώρους δημοσίας 
χρήσεως για αυτοκίνητα παραπληγικών, ειδική σηματο¬ 
δότηση ή ηχητική σήμανση, αναγγελία των στάσεων στα 
μέσα συγκοινωνίας κ.λ.π. 

5. Πίεση προς τους φορείς και αρμόδια Υπουργεία 
για την πρόσβαση των ατόμων αυτών στους χώρους δου¬ 
λειάς. 

6. Ενίσχυση των πρωτοβουλιών. 

7. Ενθάρρυνση των σχέσεων με τους δημότες της Αθή¬ 
νας. 

8. Παροχή υπηρεσιών για στήριξη της οικογένειας και 
αξιοποίηση του συμβουλευτικού τομέα. 

9. Προγράμματα πολιτιστικής παρέμβασης για τα άτο¬ 
μα με ειδικές ανάγκες και των οικογενειών τους. 

10. Λειτουργία Δικτύου μεταφορών για Α. Μ.Ε.Α. 

Δ. Γραφείο Υγιών Πόλεων (Προϊστάμενος από τους 
κλάδους ΠΕΙ ήΤΕ2ήΤΕ17 ή ΔΕΙ). 

Οι αρμοδιότητες του παραπάνω γραφείου είναι οι εξής: 

1. Έρευνα και μελέτη των συνθηκών ζωής στην πόλη των 
Αθηνών, αλλά και στο Λεκανοπέδιο της Αττικής συνολικά. 

2. Αστικός Σχεδιασμός για την βελτίωση των συνθηκών 
ζωής. 

3. Προγραμματισμός δράσεων που αφορούν την υγεία, 
το περιβάλλον και τις συνθήκες διαβίωσης. 

4. Συνεργασία με τις υπηρεσίες του Δήμου, φορείς και 
οργανώσεις της πόλης, κρατικούς και μη Οργανισμούς, 
για μεθοδευμένες παρεμβάσεις στην πόλη. 

5. Παρακολούθηση, εποπτεία και συντονισμός της υλο¬ 
ποίησης των σχεδιασμένων παρεμβάσεων από τις υπηρε¬ 
σίες του Δήμου καιτων δημοσυντήρητων Οργανισμών και 
αξιολόγηση του έργου. 

6. Συμμετοχή στο Ευρωπαϊκό Δίκτυο και το Εθνικό Δί¬ 
κτυο "Υγιών Πόλεων" συντονισμός του Περιφερειακού Δι¬ 
κτύου Αττικής. 

7. Το γραφείο εισηγήται στο Δημοτικό Συμβούλιο την 
πολιτική του Δήμου σε θέμετα Υγείας Περιβάλοντος. 

8. Στο τέλος του χρόνου παρουσιάζει στο Δ.Σ. απολογι¬ 
στική έκθεση των πεπραγμένων στο Δήμο και εισηγείται 
τα νέα μέτρα για την πολιτική υγείας. 

Ε. Γραφείο Αλλοδαπών και Μειονοτικών ζητημάτων 
(Προ'ύπτάμενος από τους κλάδους ΠΕΙ ή ΤΕ2 ή ΤΕ17 ή 
ΔΕΙ). 

Με αρμοδιότητες: 

α) Τη συστηματική μελέτη και έρευνατωνπροβλημάτων 
που προκύπτουν από την ύπαρξη στον Δ.Αθηναίων άλλο- 

δαπών καθώς επίσης και την προσέγγιση των μειονοτικών 
ζητημάτων. 

β) Την παρακολούθηση και την συμμετοχή σε προ¬ 
γράμματα και αποφάσεις της Ε.Ε. και άλλων Διεθνών Ορ¬ 
γανισμών. 

γ) Την εισήγηση των αναγκαίων μέτρων για την υλοποί¬ 
ηση των αναγκαίων ενεργειών που ενδεχομένως υιοθετεί 
ο Δήμος. 

δ) Προβαίνει σε προτάσεις, πληροφορεί, εκπονεί και ε¬ 
φαρμόζει προγράμματα επιδοτούμενα και δημιουργεί Κέ¬ 
ντρο Πληροφόρησης. Συνεργάζεται με Κυβερνητικούς 
και μη φορείς που έχουν σχέση με το αντικείμενο, κάνει 
προτάσεις προς την πολιτεία για την αντιμετώπιση των α- 
ναφυομένων προβλημάτων. 

ε) Παρέχει πληροφορίες και συνεργάζεται με το γρα¬ 
φείο προληπτικής για την πρωτοβάθμια φροντίδα. 

στ) Εξασφαλίζει την διοικητική και οργανωτική δομή για 
την υλοποίηση των πιο πάνω αναφερομένων στόχων. 

ΣΤ. Γραφείο Αστέγων ( Προϊστάμενος από τους κλά¬ 
δους ΠΕΙ ή ΤΕ2 ή ΤΕ17 ή ΔΕΙ). 

Με αρμοδιότητες: 

α) Συστηματική μελέτη και έρευνα των αστέγων του 
Δ.Αθηναίων. 

β) Εισήγηση των αναγκαίων μέτρων, καταγραφή, παρα¬ 
κολούθηση και υλοποίηση του προγράμματος των αστέ¬ 
γων που περιλαμβάνει: 1. Σίτιση, ατομική καθαριότητα, 
ιατροκοινωνική παρακολούθηση, ένταξη σε προγράμμα¬ 
τα κοινωτικά ή μή. 2. Συνεργασία με τους αρμόδιους κυ¬ 
βερνητικούς φορείς που ασχολούνται με το θέμα. 3. Προ¬ 
βαίνει σε προτάσεις, πληροφορεί την κοινή γνώμη, δημι¬ 
ουργεί κέντρο πληροφόρησης εκπονεί προγράμματα για 
την κοινωνική τους επανένταξη. 4. Μελετά και εισηγείται 
τον προγραμματισμό του τρόπου στέγασής τους. 

ΣΥΜΠΛΗΡΩΜΑΤΙΚΕΣ ΑΡΜΟΔΙΟΤΗΤΕΣ ΣΤΟ ΤΜΗΜΑ 
ΠΡΟΛΗΠΤΙΚΗΣ ΙΑΤΡΙΚΗΣ 

η. Παρέχει υποστήριξη φροντίδα και περίθαλψη στα ά¬ 
τομα τρίτης ηλικίας τα οποία έχουν ιδιαίτερες ανάγκες. 

θ. Προβαίνει στον Υγειονομικό Έλεγχο αθλητών και α¬ 
θλητικών σωματείων σε συνεργασία με τον Ο.Ν.Α και ει- 
σηγείται προτείνει και εκπονεί το πρόγραμμα που πρέπει 
να εφαρμοσθεί σε συνεργασία με εξειδικευμένους επι¬ 
στήμονες. 

Επίσης δημιουργεί την κατάλληλη υλικοτεχνική υποδο¬ 
μή. 

Η "Δ/ΝΣΗ ΣΧΕΔΙΟΥ ΠΟΛΕΩΣ" διασπάται σε (2) 

I. Δ/νση σχεδίου Πόλεως (Προϊστάμενοςτης Δ/νσης θα 
επιλέγεται από τους κλάδους ΠΕ3 ή ΠΕ4 ή ΠΕ6.) 

Α. ΤΜΗΜΑ ΠΟΛΕΟΔΟΜΙΚΩΝ ΜΕΛΕΤΩΝ (Προϊστάμε¬ 
νος από το κλάδο ΠΕ4). 

Με αρμοδιότητες: 

α) Σύνταξη πολεοδομικών μελετών και προγραμμάτων 
αναβάθμισης της πόλεως (π.χ. μελέτες αναθεώρησης, ε¬ 
πέκτασης ρυμοτομικού σχεδίου, μελέτες αναβάθμισης 
περιοχών, μελέτες ανάπλασης, μελέτες αστικού σχεδια- 
σμού, μελέτες όρων δόμησης, χρήσεων γής κ.λ.π.), είτε 
απευθείας από την υπηρεσία είτε με ανάθεση σε ιδιωτικά 
γραφεία μελετών. 

β) Σύνταξη μελετών τροποποιήσεων του ρυμοτομικού 


σχεδίου, των όρων δόμησης, των χρήσεων γής, σε εφαρ¬ 
μογή των ευρυτέρων πολεοδομικών μελετών ή για την α¬ 
ντιμετώπιση άμεσων αναγκών της πόλεως. 

γ) Μέριμνα για την θεσμοθέτηση και εφαρμογή των 
προτάσεων των πάσης φύσεως μελετών της υπηρεσίας 
και συνεργασία με τις συναρμόδιες υπηρεσίες και φορείς 
για το σκοπό αυτό. 

δ) Παρακολούθηση των πολεοδομικών μελετών, προ¬ 
γραμμάτων και έργων μεγάλης κλίμακας άλλων συναρ- 
μοδίων φορέων και προώθηση της συνεργασίας και του 
συντονισμού των διαφόρων φορέων που σχεδιάζουν για 
την πόλη με το Δήμο. 

ε) Οργάνωση και ανάπτυξη Γεωγραφικού Συστήματος 
Πληροφοριών (013) για την εισαγωγή, ενημέρωση, δια- 
χείρηση, ανάλυση γεωγραφικών και περιγραφικών δεδο¬ 
μένων για το φυσικό και δομημένο περιβάλλοντηςπόλης, 
για την εξαγωγή σχετικών συμπερασμάτων και την πα¬ 
ρουσίασή τους. 

στ) Τήρηση και διαρκής ενημέρωση αρχείων πολεοδο¬ 
μικών μελετών, πολεοδομικής νομοθεσίας (Νόμοι, ρυμο¬ 
τομικά Προεδρικά Διατάγματα, Πράξεις Δ.Σ. κ.λ.π.), ρυ- 
' μοτομικών πινακίδων, χαρτών, ψηφιακών χαρτών και βά¬ 
σεων δεδομένων για την πόλη. 

ζ) Προώθηση ερευνών για πολεοδομικά θέματα σε συ¬ 
νεργασία με τους κατάλληλους κατά περίπτωση φορείς 
και υποστήριξη σχετικών με την πόλη ερευνητικών προ¬ 
γραμμάτων. 

η) Δημοσιοποίηση καιπροβολήτωνπολεοδομικώνπρο- 

τάσεων και μελετών, επικοινωνία με πολίτες και φορείς 
και εν γένει ενημέρωση των ενδιαφερομένων. 

Β. ΤΜΗΜΑ ΠΟΛΕΟΔΟΜΙΚΩΝ ΕΦΑΡΟΜΟΓΩΝ (Προϊ¬ 
στάμενος από τους κλάδους ΠΕ3, ΠΕ4, ΠΕ6) 

Με αρμοδιότητες: 

α) Μέριμνα για την εφαρμογή του ρυμοτομικού σχεδί¬ 
ου. Ειδικώτερα: 

1. Ενεργοποίηση και παρακολούθηση (με ενεργό συμ¬ 
μετοχή σε διάφορες φάσεις) της διαδικασίας σύνταξης 
των σχετικών πράξεων αναλογισμού. 

2. Μέριμνα για την συνηγορία του Δήμου σε σχετική με¬ 
ταφορά συντελεστή δόμησης. 

3. Μέριμνα για την διάνοιξη οδών και πλατειών. Σύντα¬ 
ξη μελετών κατεδαφίσεων ρυμοτομουμένων κτισμάτων, 
μέριμνα για την έκδοση σχετικής οικοδομικής άδειας και 
επίβλεψη των σχετικών έργων. 

β) Παρακολούθηση όλων των θεμάτων ονοματοθεσίας 
οδών και αρίθμησης κτιρίων. Ειδικώτερα: 

1. Τήρηση και διαρκής ενημέρωση αρχείου σχετικών α¬ 
ποφάσεων δημοτικού συμβουλίου και νομαρχίας. 

2. Προώθηση της διαδικασίας ονομασίας ή μετονομα- 
σίας κοινοχρήστων χώρων. Καθορισμός και διόρθωση 
της αρίθμησης των κτιρίων. Τήρηση και διαρκής ενημέ¬ 
ρωση σχετικού αρχείου. Σύνταξη μελετών προμήθειας 
σχετικών πινακίδων και επίβλεψη των σχετικών έργων το¬ 
ποθέτησής τους. 

γ) Μέριμνα για την αποσαφήνιση των ορίων του Δήμου. 
Τήρηση και διαρκής ενημέρωση αρχείου σχετικών απο¬ 
φάσεων. 

δ) Παροχή προφορικών και γραπτών πληροφοριών σε 
πολίτες για όλα τα πιο πάνω θέματα. 

Γ. ΤΜΗΜΑ ΓΡΑΜΜΑΤΕΙΑΣ (Προϊστάμενος από τους 
κλάδους ΠΕΙ ή ΤΕ17 ή ΔΕΙ) 

α) Τήρηση πρωτοκόλλου και διακίνηση όλης της αλλη¬ 
λογραφίας. 

β) Δακτυλογράφηση κειμένων, 
γ) Αναπαραγωγή εγγράφων και σχεδίων, 
δ) Μέριμνα για την προμήθεια επίπλων, υλικών, εργα¬ 
λείων, μηχανημάτων κ.λ.π., καθώς και για τη συντήρηση 
των υπαρχόντων. 

ε) Τήρηση και διαρκής ενημέρωση μητρώου των εργα¬ 
ζομένων στη διεύθυνση. Παρακολούθηση των ημερησίων 
δελτίων παρουσίας του προσωπικού και τήρηση αρχείου 
ασθενειών, αδειών, ρεπό, υπερωριών, οδοιπορικών κ.λ.π. 
Σύνταξη σχετικών πινάκων και προώθησή τους προς τη 
διεύθυνση προσωπικού. 

II. ΔΙΕΥΘΥΝΣΗ ΠΟΛΕΟΔΟΜΙΑΣ (Προϊστάμενος της 
Δ/νσης θα επιλέγεται από τους κλάδους ΠΕ3 ή ΠΕ4). 

Α. ΤΜΗΜΑ ΕΚΔΟΣΗΣ ΟΙΚΟΔΟΜΙΚΩΝ ΑΔΕΙΩΝ (Προϊ¬ 
στάμενος από τους κλάδους ΠΕ3 ή ΠΕ4). 
α) Προέλεγχος για έκδοση οικοδομικών αδειών, 
β) Έλεγχος για έκδοση οικοδομικών αδειών. Ειδικώτε- 
ρα: 

1. Έλεγχος αρχιτεκτονικών μελετών και χορήγηση ή α¬ 
ναθεώρηση αδειών (ανέγερσης, επισκευής, συντήρησης, 
επέκτασης κτιρίων και αποκατάστασης διατηρητέων κτι¬ 
ρίων). 

2. Έλεγχος μελετών φέροντος οργανισμού εκδιδομέ- 
νων αδειών. 

3. Έλεγχος ηλεκτρομηχανολογικών μελετών εκδιδομέ- 
νων αδειών. 

4. Έλεγχος μελετών θερμομόνωσης εκδιδομένων αδει¬ 
ών. 

5. Έλεγχος μελετών πυρασφάλειας εκδιδομένων αδει¬ 
ών. 

6. Έλεγχος φορολογικών εκδιδομένων αδειών. 

γ) Έκδοση αδειών περιτοίχισης, κατεδάφισης, επιχω- 
μάτωσης και κοπής δένδρων, 
δ) Τήρηση αρχείου οικοδομικών αδειών, 
ε) Έλεγχος οικοδομών και σύνταξη πράξεων έγκρισης 
εκτελεσθεισών οικοδομικών εργασιών. 

στ) Χορήγηση αδειών αλλαγής χρήσης και τήρησης λε¬ 
πτομερούς σχετικού αρχείού. 

ζ) Χορήγηση βεβαιώσεων κύριας χρήσης, συντελεστή 
δόμησης εκτέλεσης εργασιών μικρής κλίμακας χωρίς έκ¬ 
δοση οικοδομικής άδειας για ηλεκτροδότηση κτιρίων, α¬ 
ντιγράφων αδειών και σχεδίων, 
η) Παροχή πληροφοριών για θέματα εφαρμογής ΓΟΚ. 

Β. ΤΜΗΜΑ ΑΥΘΑΙΡΕΤΩΝ Ή ΕΠΙΚΙΝΔΥΝΩΝ ΚΑΤΑΣΚΕΥ¬ 
ΩΝ (Προϊστάμενος από τον κλάδο ΠΕ3 , ή ΠΕ4). 

α) Έλεγχος οικοδομικών εργασιών, 
β) Σύνταξη έκθεσης αυτοψίας για κατεδάφιση αυθαιρέ¬ 
των κατασκευών. 

γ) Εξέταση ενστάσεων κατά εκθιέσεων αυτοψίας για 
κατεδάφιση αυθαιρέτων κατασκευών. 

δ) Κατεδάφιση αυθαιρέτων χωρίς (σε περίπτωση αυτο- 
φόρου) ή μετά τη διαδικασία. 

ε) Τήρηση της διαδικασίας επιβολής προστίμων αυθαι¬ 
ρέτων. 

στ) Τήρηση της διαδικασίας εξαίρεσης ή όχι από κατε¬ 
δάφιση αυθαιρέτων. 


ζ) Τήρηση της διαδικασίας ποινικής δίωξης αυθαίρε¬ 
το ύντων. 

η) Έλεγχος επικινδυνότητας κατασκευών από στατική 
άποψη, σύνταξη σχετικών εκθέσεων και πρωτοκόλλων 
και τήρηση της σχετικής διαδικασίας, 
θ) Επιβολή μέτρων ασφαλείας σε οικοδομές, 
ι) Έλεγχος επικινδυνότητας κατασκευών από άποψη υ¬ 
γιεινής (υγρασίες), σύνταξη σχετικών εκθέσεων και πρω¬ 
τοκόλλων και τήρηση της σχετικής διαδικασίας. 

κ) Τήρηση λεπτομερούς σχετικού αρχείου για όλες τις 
πιο πάνω ενέργειες. Τήρηση διαδικασίας σφράγισης κα¬ 
ταστημάτων σε περιπτώσεις καταστρατήγησης πολεοδο- 
μικής νομοθεσίας. 

Γ. ΤΜΗΜΑ ΤΟΠΟΓΡΑΦΙΚΟΥ (Προϊστάμενος από τους 
κλάδους ΠΕ3 ή ΠΕ6 ή ΤΕ5) 

α) Σύνταξη διαγραμμάτων διαμορφωμένης κατάστα¬ 
σης ρυμοτομικού σχεδίου. 

β) Διαπίστωση ασυμφωνίας μεταξύ εγκεκριμένου σχε¬ 
δίου και εφαρμοσθέντος στο έδαφος και διόρθωσή της ό¬ 
ταν είναι σε μικρό βαθμό ή παραπομπή της για τροποποί¬ 
ηση του ρυμοτομικού σχεδίου. 

γ) Εξέταση οικοδομησιμότητας γηπέδων εκτός σχεδίου 
και χορήγηση σχετικών βεβαιώσεων. 

δ) Έλεγχος τοπογραφικών διαγραμμάτων που προορί¬ 
ζονται για σύνταξη πράξεων τακτοποιήσεως και αναλογι¬ 
σμού όσον αφορά την ακρίβειά τους ως προς την υφιστά¬ 
μενη κατάσταση, την ισχύουσα ρυμοτομία καιτους όρους 
δόμησης. 

ε) Έλεγχος οικοδομών από άποψη ορθής εφαρμογής 
ρυμοτομικών και οικοδομικών γραμμών. 

στ) Έλεγχος τοπογραφικών διαγραμμάτων για έκδοση 
οικοδομικών αδειών όσον αφορά την ορθότητά τους ως 
προς το εγκεκριμένο σχέδιο, την εφαρμογή του, τους ό¬ 
ρους και περιορισμούς δόμησης, 
ζ) Τήρηση αρχείου: 

1. Χαρτών, ρυμοτομικών διαγραμμάτων και διαγραμμά¬ 
των χρήσεων γης. 

2. Διαταγμάτων και αποφάσεων. 

3. Πινακίδων εφαρμογής εγκεκριμένων ρυμοτομικών 
σχεδίων. 

4. Όρων Δόμησης. 

5. Τεχνικών εκθέσεων και διαγραμμάτων εφαρμογής, 
η) Παροχή πληροφοριών και έκδοση βεβαιώσεων για ό¬ 
ρους δόμησης, χρήσεις γης κ.λ.π., καθώς και χορήγηση 
αντιγράφων τεχνικών εκθέσεων, διαγραμμάτων εφαρμο¬ 
γής και σχεδίων. 

θ) Έλεγχος τοπογραφικών διαγραμμάτων ως προς τα 
κριτήρια του ΥΠΕΧΩΔΕ για μεταφορά συντελεστή δόμη¬ 
σης. 

ι) Διενέργεια αυτοψιών: 

για την υλοποίηση των παραπάνω 

για εξέταση καταγγελιών. 

Δ. ΤΜΗΜΑ ΑΠΑΛΛΟΤΡΙΩΣΕΩΝ (Προϊστάμενος από 
τους κλάδους ΠΕ3 ή ΠΕ4 ή ΠΕ6) 

α) Απαντήσεις σε ερωτήματα πολιτών και έκδοση βε¬ 
βαιώσεων σχετικά με την αρτιότητα και το οικοδομήσημο 
των οικοπέδων τους, για έκδοση άδειας οικοδομής, αγο¬ 
ραπωλησία ή απαλλαγή από φορολογικές επιβαρύνσεις. 

β) Γνωματεύσεις σχετικά με την ανάγκη τακτοποιήσεως 
οικοπέδων σε φάκελλο δικαιολογητικών έκδοσης οικοδο¬ 
μικής αδείας. 

γ) Σύνταξη πράξεων τακτοποίησης, προσκύρωσης και 
αναλογισμού αποζημίωσης λόγω ρημοτομίας και απο¬ 
στολή των σχετικών εγγράφων και προσκλήσεων. 

δ) Μελέτη τυχόν ενστάσεων που υποβάλλονται κατά 
των πιο πάνω πράξεων. 

ε) Κοινοποιήσεις αποφάσεων Νομάρχη, Υπουργού και 
Συμβουλίου Επικράτειας στους ενδιαφερομένους. 

στ) Χορήγηση βεβαιώσεων αρτιότητας και οικοδομησι- 
μότητας οικοπέδων. 

ζ) Εξέταση οικοδομησιμότητας τυφλών οικοπέδων, 
η) Χορήγηση βεβαιώσεων τελεσιδικίας πράξεων αναλο¬ 
γισμού. 

Ε. ΤΜΗΜΑ ΠΟΛΕΟΔΟΜΙΑΣ ΠΕΡΙΟΧΗΣ ΠΛΑΚΑΣ (Προϊ¬ 
στάμενος από τους κλάδους ΠΕ3 ή ΠΕ4) 

α) Προέλεγχος για έκδοση οικοδομικών αδειών, 
β) Έλεγχος αρχιτεκτονικών μελετών και χορήγηση α¬ 
δειών (ανέγερσης, επισκευής, συντήρησης, επέκτασης 
κτιρίων και αποκατάστασης διατηρητέων κτιρίων). [ Οι υ¬ 
πόλοιποι έλεγχοι (1... ως_6) γίνονται από το τμήμα έκ¬ 

δοσης οικοδομικών αδειών], 
γ) Έκδοση αδειών περιτοίχισης, κατεδάφισης, επιχω- 
μάτωσης και κοπής δένδρων, 
δ) Τήρηση αρχείου οικοδομικών αδειών, 
ε) Έλεγχος οικοδομών και σύνταξη πράξεων έγκρισης 
εκτελεσθεισών οικοδομικών εργασιών. 

στ) Χορήγηση αδειών αλλαγής χρήσης και τήρηση λε¬ 
πτομερούς σχετικού αρχείου, 
ζ) Χορήγηση βεβαιώσεων: 
κύριας χρήσης 

συντελεστή δόμησης (ότι κάποιος χώρος περιλαμβάνε¬ 
ται στον συντελεστή δόμησης εκτέλεση εργασιών μικρής 
κλίμακας χωρίς έκδοση οικοδομικής άδειας για ηλεκτρο- 
δότηση κτιρίων 

αντιγράφων αδειών και σχεδίων, 
η) Παροχή πληροφοριών για θέματα εφαρμογής ΓΟΚ. 
θ) Πρωτοβάθμιος πολεοδομικός και αρχιτεκτονικός έ¬ 
λεγχος. 

ι) Έλεγχος οικοδομικών εργασιών. 

1. Σύνταξη έκθεσης αυτοψίας για κατεδάφιση αυθαιρέ¬ 
των κατασκευών. 

[Οι υπόλοιπες διαδικασίες περί τα αυθαίρετα και επικίν¬ 
δυνα (γ ως ι) γίνονται από το τμήμα αυθαιρέτων-επικινδύ- 
νων], 

2. Τήρηση λεπτομερούς σχετικού αρχείου για τις τρεις 
προηγούμενες περιπτώσεις. 

κ) Τήρηση διαδικασίας σφράγισης καταστημάτων σε 
περιπτώσεις καταστρατήγησης πολεοδομικής νομοθε¬ 
σίας. 

λ) Τοπογραφικός έλεγχος. Συγκεκριμμένα: 

1. Σύνταξη διαγραμμάτων διαμορφωμένης κατάστα¬ 
σης ρυμοτομικού σχεδίου. 

2. Διαπίστωση ασυμφωνίας μεταξύ εγκεκριμένου σχε¬ 
δίου και εφαρμοσθέντος στο έδαφος και διόρθωσή της ό¬ 
ταν είναι σε μικρό βαθμό ή παραπομπή της για τροποποί¬ 
ηση του ρυμοτομικού σχεδίου. 

3. Έλεγχος τοπογραφικών διαγραμμάτων που προορί¬ 
ζονται για σύνταξη πράξεων τακτοποιήσεως και αναλογι¬ 
σμού όσον αφορά την ακρίβειά τους ως προς την υφιστά¬ 
μενη κατάσταση, τηνισχύουσα ρυμοτομία καιτους όρους 
δόμησης. 

4. Έλεγχος οικοδομών από άποψη ορθής εφαρμογής 
ρυμοτομικών και οικοδομικών γραμμών. 


5. Έλεγχος τοπογραφικών διαγραμμάτων για έκδοση 
οικοδομικών αδειών όσον αφορά την ορθότητά τους ως 
προς το εγκεκριμένο σχέδιο, την εφαρμογή του, τους ό¬ 
ρους και περιορισμούς δόμησης. 

6. Τήρηση αρχείου: 

Χαρτών, ρυμοτομικών διαγραμμάτων και διαγραμμά¬ 
των χρήσεων γης, Διαταγμάτων, αποφάσεων και όρων 
δόμησης, Πινακίδωνεφαρμογής εγκεκριμένων ρυμοτομι¬ 
κών σχεδίων Τεχνικών εκθέσεων και διαγραμμάτων ε¬ 
φαρμογής. 

7. Παροχή πληροφοριών και έκδοση βεβαιώσεων για ό¬ 
ρους δόμησης, χρήσεις γης κ.λ.π., καθώς και χορήγηση 
αντιγράφων τεχνικών εκθέσεων διαγραμμάτων εφαρμο¬ 
γής και σχεδίων. 

8. Διενέργεια αυτοψιών για την υλοποίηση των παρα¬ 
πάνω και για εξέταση καταγγελιών. 

ΣΤ. ΤΜΗΜΑ ΓΡΑΜΜΑΤΕΙΑΣ (Προϊστάμενος από τους 
κλάδους ΠΕΙ ή ΤΕ17ήΔΕ1) 

α) Τήρηση πρωτοκόλλου και διακίνησης όληςτης αλλη¬ 
λογραφίας. 

β) Δακτυλογράφηση κειμένων. 

γ) Αναπαραγωγή εγγράφων και σχεδίων. 

δ) Μέριμνα για την προμήθεια επίπλων, υλικών, εργα- 
λειών, μηχανημάτων κλπ καθώς και για τη συντήρηση των 
υπαρχόντων. 

ε) Τήρηση και διαρκής ενημέρωση μητρώου των εργα¬ 
ζομένων στη διεύθυνση. Παρακολούθηση των ημερησίων 
δελτίων παρουσίας του προσωπικού και τήρηση αρχείου 
ασθενειών, αδειών, ρεπό, υπερωριών, οδοιπορικών κ.λ.π. 
Σύνταξη σχετικών πινάκων και προώθησή τους προς τη 
διεύθυνση προσωπικού. 

Η περ. 3 της παρ. 5του άρθρου 8του Ν.2307/95 αναφέ¬ 
ρει ότι," η σύσταση θέσεων προσωπικού με τους οργανι¬ 
σμούς εσωτερικής υπηρεσίας των ΟΤΑ γίνεται μετά από 
εκτίμηση των υπηρεσιακών αναγκών και με την προϋπό¬ 
θεση ότι για τη σύσταση κάθε νέας τακτικής θέσης, θα 
πρέπει ο μέσος όρος των τακτικών εσόδων των δύο τε¬ 
λευταίων χρόνων κάθε ΟΤΑ να είναι διπλάσιος του ποσού 
στο οποίο ανέρχεται η ετήσια δαπάνη του βασικού μισθού 
μετά την ΑΤΑ του καταλητικού μισθολογικού κλιμακίου 
τωνπροτεινόμενων θέσεων πολλαπλασιαζομένης της δα¬ 
πάνης αυτής επί 2". 

Στην προκειμένη περίπτωση δεν πρόκειται περί διορι¬ 
σμού νέων υπαλλήλων με καταβολή μισθού εξ’ αρχής, 
αλλά περί δημιουργίας απλώς θέσεων Διευθυντού και 
Τμηματαρχών που θα καλυφθούν από υπηρετούντες μό¬ 
νιμους υπαλλήλους και η μόνη επιβάρυνση θα είναι το ε¬ 
πίδομα θέσης που θα λάβουν βάση του άρθρου 14 του Ν. 
2470/97 (περινέου μισθολογίου). 

Η κάλυψη των κενών που θα δημιουργηθούν φυσικά θα 
γίνει από ήδη υπηρετούντες υπαλλήλους. 

Για το έτος 1998 προκαλείται δαπάνη που έχει προβλε- 
φθεί στον κωδικό του οικείου έτους ποσού (972.000) εν- 
νιακοσίων εβδομήντα δύο χιλιάδων δραχμών, ενώ ο μέ¬ 
σος όρος των τακτικών εσόδων των (2) δύο τελευταίων 
χρόνων είναι 50.155.924.311 δρχ. 

Η παρούσα θα δημοσιευθεί στην Εφημερίδα της Κυ- 
βερνήσεως. 

Αθήνα, 23 Δεκεμβρίου 1997 
Με εντολή Γ.Γ. Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 08/ΔΤΑ/7649 ( 2 ) 

Τροποποίηση Οργανισμού Εσωτερικής Υπηρεσίας Κοι¬ 
νότητας Θρακ/νων. 

Ο ΠΡ/ΝΟΣ Δ/ΝΣΗΣ ΤΟΠΙΚΗΣ ΑΥΤ/ΣΗΣ ΚΑΙ Δ/ΣΗΣ 
ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26παρ. 1 του Ν. 1832/89. 

2. Τις διατάξεις του Ν. 2190/94 καθώς και των Π.Δ. 
37α/87 και 22/90. 

3. Τις διατάξεις των άρθρων 8 και 12του Ν. 2307/95. 

4. Τις διατάξεις του Ν. 2503/97 άρθρο 11 παρ. 8 και άρ¬ 
θρο 18παρ. 12. 

5. Τις υπ’ αριθμ. 13/97 και 156/97 αποφάσεις του Κ.Σ. 
Κοινοτ. Θρακομακεδόνων. 

6. Τη σύμφωνη γνωμοδότηση του Υπηρ. Συμβουλίου Υ¬ 
παλλήλων ΟΤΑ Ανατ. Αττικής που διατυπώθηκαν στα 8/97 
και 40/97 πρακτικά τους. 

7. Ταστοιχείατου οικείου φακέλλου. 

8. Τις ρυθμίσειςτου άρθρο 29Ατου Ν. 1558/85 που προ¬ 
στέθηκε με το άρθρο 27 του Ν. 2081/92. 

9. Το γεγονός ότι δεν δημοσεύθηκε σε ΦΕΚ η προηγούμε¬ 
νη τροποποίηση του ΟΕΥτης κοινότητας, αποφασίζουμε: 

Εγκρίνουμε τις υπ' αριθμ. 13/97 και 156/97 αποφάσεις 
του Κοινοτ. Συμβουλίου Θρακομακεδόνων που αφορούν 
την τροποποίηση του ΟΕΥ Κοιν. Θρακ/νων ως εξής: 

Οργανισμός Εσωτερικής Υπηρεσίας Κοινότητας 
Θρακομακεδόνων 

Άρθρο 1 

Τις υπηρεσίες της Κοινότητας συγκροτούν 

1) Το τμήμα Διοικητικών - Οικονομικών Υπηρεσιών 

2) ΤοΤμήμα Τεχνικών Υπηρεσιών 

Άρθρο 2 

Η οργανωτική σύνθεση και διαβάθμιση των θέσεων του 
τακτικού προσωπικού κατά κατηγορίες και κλάδους ορί¬ 
ζεται ως εξής: 

Α. ΔΙΟΙΚΗΤΙΚΟ - ΟΙΚΟΝΟΜΙΚΟ ΠΡΟΣΩΠΙΚΟ 

1) Κατηγορία ΠΕ 

α) Μόνιμο προσωπικό 

Μία (1) θέση του κλάδου ΠΕΙ Διοικητικού με βαθμό Δ-Α 

2) Κατηγορία ΔΕ 

Τέσσερις (4) θέσεις κλάδου ΔΕΙ Διοικητικού με βαθμό 
Δ-Α. Μία (1) θέση του κλάδου ΔΕ38 προσωπικού Ηλε¬ 
κτρονικών Υπολογιστών με βαθμό Δ-Α. 

β)Προσωρινές θέσεις. 

Κλάδος ΔΕ 

Μία (1) θέση του κλάδου ΔΕΙ Διοικητικού με βαθμό Δ-Α 
που συστήθηκε με Υπουργική απόφαση και η οποία θα κα- 
ταργηθεί με την καθ' οιονδήποτε τρόπο αποχώρηση του 
υπαλλήλου. 

Κλάδος ΥΕ16 προσωπικού καθαριότητας 

γ) Μία (1) θέση καθαρίστριας γραφείων με βαθμό Ε-Γ 

Β. ΤΕΧΝΙΚΟ ΠΡΟΣΩΠΙΚΟ 

1) Κατηγορία ΠΕ 

α) Μόνιμο προσωπικό 

Μία (1) θέση του κλάδου ΠΕ 3 Πολιτικών Μηχανικών με 
βαθμό Δ-Α. 

2) Κατηγορία ΔΕ 

Μία (1) θέση του κλάδου ΔΕ5 Εργοδηγών Οικοδομι- 
κώνΈργων με βαθμό Δ-Α. 


Μία (1) θέση του κλάδου ΔΕ 29 Οδηγών Αυτοκινήτων με 
βαθμό Δ-Α. 

3) Κατηγορία ΥΕ 16 

Εννιά (9) θέσεις κλάδου ΥΕ16 Προσωπικού Καθ/τας με 
βαθμούς - Ε-Β εκ των οποίων επτά (7) θέσεις εργατών 
καθ/τας και δύο (2) θέσεις εργατών κήπων, 
β) Προσωρινές θέσεις 
Κλάδος ΥΕ 16 προσωπικού καθαριότητας 
Μία (1) θέση Εργατών Καθαριότητας που συστήθηκε με 
Υπουργική απόφαση και η οποία θα καταργηθεί με την 
καθ’ οιονδήποτε τρόπο αποχώρηση του Υπαλλήλου. 

Γ. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. ΑΟΡΙΣΤΟΥ 
ΧΡΟΝΟΥ ΠΕΡΙΟΡΙΣΜΕΝΗΣ ΑΠΟΣΧΟΛΗΣΗΣ 
Μία (1) θέση καθαρίστριας γραφείων με απασχόληση 
15 ώρεςτην εβδομάδα. 

Δ. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. ΑΟΡΙΣΤΟΥ 
ΧΡΟΝΟΥ. 

Μία (1) θέση Εργάτη κήπων που συστήθηκε με Υπουρ¬ 
γική απόφαση και η οποία θα καταργηθεί με την καθ’ οι- 
ονδήποτε αποχώρηση των υπαλλήλων. 

ΠΑΡΑΓΡΑΦΟΣ Έ 

Προσωπικό με σύμβαση εργασίας ιδιωτικού δικαίου ο¬ 
ρισμένου χρόνου για αντιμετώπιση εποχιακών ή άλλων 
περιοδικών ή πρόσκαιρων αναγκών. 

Σύνολο θέσεων (6) έξι διαφόρων ειδικοτήτων 

Άρθρο 3 

Αντικείμενα - αρμοδιότητες των Υπηρεσιών της κοινότητας 
Τμήμα Διοικητικών - Οικονομικών Υπηρεσιών 
Ο Προϊστάμενος του τμήματος Διοικητικών - Οικονομι¬ 
κών υπηρεσιών, διευθύνει, συντονίζει και μεριμνά για την 
σωστή λειτουργία της κοινότητας και ειδικώτερα: 

Αποσφραγίζει την αλληλογραφία που απευθύνεται 
στην κοινότητα, την θέτει υπόψη του Προέδρου και στη 
συνέχεια την διαβιβάζει δια του πρωτοκόλλου στα διάφο¬ 
ρα τμήματα. 

Παρακολουθεί την νομοθεσία που ενδιαφέρει τους 
Ο.Τ.Α. 

Ενημερώνει τον Πρόεδρο επί της πορείας των διαφό¬ 
ρων θεμάτων γενικής φύσεως που ενδιαφέρουν την κοι¬ 
νότητα και τους κατοίκους. 

Τηρεί το πρωτόκολλο και το αρχείο της κοινότητας. 
Παραβρίσκεται στις συνεδριάσεις του κοινοτικού συμ¬ 
βουλίου και φροντίζει για την σύντομη διατύπωση των α¬ 
ποφάσεων του κοινοτικού συμβουλίου και παρακολουθεί 
την εκτέλεσή τους. 

Συντάσσει σχέδια των Οργανισμών Εσωτερικής Υπηρε¬ 
σίας και εισηγείται στο Υπηρεσιακό Συμβούλιο υποθέσεις 
του προσωπικού. 

Συντάσσει ενημερώνει τα δημοτολόγια (εγγραφές, δια¬ 
γραφές κ.λπ.) καθώς και τους στρατολογικούς πίνακες. 

Εκδίδει πιστοποιητικά και εκλογικά βιβλιάρια και συ¬ 
ντάσσει εκλογικούς καταλόγους. 

Τηρεί τα μητρώα (εγγραφές αδηλώτων - διορθώσεις - 
διαγραφές). 

Τηρεί τα ληξιαρχικά βιβλία (γάμων - βαπτίσεων - θανά¬ 
των) και συντάσσει τις κατά νόμο ληξιαρχικές πράξεις. 

Ελέγχει τις εκδιδόμενες μισθοδοτικές καταστάσεις και 
συντάσσει τα παραστατικά στοιχεία πληρωμής του προ¬ 
σωπικού και τις διαβιβάζει στο Ταμείο για τις πληρωμές. 

Φροντίζει για την επικόλληοη των ενσήμωντου ΙΚΑ στα 
βιβλία των ασφαλισμένων όσων έχουν συνταξιοδοτικό 
φορέατοΙΚΑ. 

Τηρεί τους ατομικούς φακέλλους του προσωπικού και 
παρακολουθεί όλες τις μεταβολές του (κλιμάκια, χρονοε- 
πιδόματα, άδειες, ασθένειες κ.λπ.). 

Επιμελείται για τον διορισμό, πρόσληψη, μονιμοποίη¬ 
ση, προαγωγή, μετάταξη, αναγνώριση προϋπηρεσίας ό¬ 
λου του προσωπικού. 

Φροντίζει για την βεβαίωση των ανταποδοτικών τελών 
καθαριότητας και φωτισμού για την βεβαίωση του Φόρου 
Ηλεκτροδοτούμενων χώρων για την βεβαίωση του τέ¬ 
λους καταλήψεως πεζοδρομίου. 

Παρακολουθεί τα εγκεκριμένα δάνεια της κοινότητας 
και τηρεί πίνακες τοκοχρεωλητικών δόσεων. 

Συντάσσει τον προϋπολογισμό και τον απολογισμό της 
Κοινότητας. 

Φροντίζει την έκδοση χρηματικών ενταλμάτων και τηρεί 
το βιβλίο τρεχουμένων λογαριασμών. 

Διαχειρίζεται την παγία προκαταβολή. 

Ως προϊστάμενος στο τμήμα Διοικητικών - Οικονομικών 
Υπηρεσιών επιλέγεται υπάλληλος του κλάδου ΠΕ1 ή ΔΕ 1 
με βαθμό Α', αν δεν υπάρχει υπάλληλος με βαθμό Α' 
προΐσταται με βαθμό Β'. 

Τμήμα Τεχνικής Υπηρεσίας 

Ο Προϊστάμενος του τμήματος τεχνικής υπηρεσίας 
διευθύνει, συντονίζει και μεριμνά για τη σωστή λειτουργία 
της κοινότητας και ειδικότερα: 

Φροντίζει για τον προγραμματισμό των προμηθειών και 
τωνέργωντης Κοινότητας καθώς καιτην επίβλεψη καιτην 
εκτέλεση του τεχνικού προγράμματος. 

Διεκπεραιώνει εργασίες σχετικές με το σχέδιο πόλεως 
(τροποποιήσεις σχεδίου πόλεως, απαλλοτριώσεις κ.λπ.). 

Χορηγεί στους ενδιαφερομένους για την ανέγερση οι¬ 
κοδομής πεζοδρομίων και κρασπεδορείθρων. 

Μεριμνά για την εφαρμογή του κανονισμού οικοδομι¬ 
κών εργασιών. 

Φροντίζει και επιβλέπει για την αποκομιδή των οικιακών 
απορριμάτων και απορριμματοφόρο καθώς και για τον 
καθορισμό των οδών, των νησίδων από μηχανικά σάρω- 
θρα και μηχανήματα καθαριότητας. 

Καθορίζει πρόγραμμα περισυλλογής αχρήστων αντι¬ 
κειμένων που δεν μεταφέρονται με τα κλειστά απορριμ¬ 
ματοφόρο. 

Φροντίζει για την καλή λειτουργία των ηλεκτρολογικών 
εγκαταστάσεων της Κοινότητας και του φωτισμού των ο¬ 
δών και πλατειών καθώς και για την ενημέρωση της ΔΕΗ 
για τυχόν βλάβη του Δικτύου ή των Φωτιστικών σωμάτων. 

Καταρτίζει πρόγραμμα έργων αποχέτευσης λυμμάτων 
και όμβριων υδάτων και συντάσσει μελέτες των έργων. 

Παραλαμβάνει αιτήσεις δημοτών που επιθυμούν την 
σύνδεσή τους με το δίκτυο αποχέτευσης και εκδίδει δι¬ 
πλότυπα πληρωμών για τις δαπάνες που βαρύνουν τους 
ενδιαφερομένους. 


Μ εριμνά για την καλή οδοσήμανσητης πόλη ς καθώς και 
για την τοποθέτηση πινακίδων ονοματοθεσίας οδών και 
πλατειών και Δημοσίων κτιρίων. 

Επιμελείται τη διαφύλαξη των διαγραμμάτων καθώς και 
όλων των εγγράφων και σχεδίων (τοπογραφικών - αρχιτε¬ 
κτονικών κ.λπ.) του τεχνικού αρχείου, της ενημέρωσης 
του κτηματολογίου, της σύνταξης διαγραμμάτων και κά¬ 
θε ακίνητο της Κοινότητας και της χορήγησης βεβαιώσε¬ 
ων και οποιονδήποτε εγγράφου τεχνικού περιεχομένου. 

Επιμελείται για την ανάπτυξη του πρασίνου για την συ¬ 
ντήρηση των κοινοτικών πάρκων, παιδικών χαρών, δεν- 
δροστοιχειών, καθώς και των υδραυλικών εγκαταστάσε¬ 
ων για το πότισμα αυτών και εν γένει των κοινοχρήστων 
χώρων. 

Φροντίζει για την επισκευή και συντήρηση των αυτοκι¬ 
νήτων και όλου του τεχνικού εξοπλισμού της κοινότητας. 

Παραλαμβάνει και ελέγχει τις υπεύθυνες δηλώσεις των 
δημοτών που επιθυμούν να ηλεκτροδοτήσουν χώρους 
και χορηγεί σχετική βεβαίωση για την Δ. Ε. Η. 

Ως προϊστάμενος του τμήματος τεχνικών υπηρεσιών ε¬ 
πιλέγεται υπάλληλος του κλάδου ΠΕ3 με βαθμό Α' και εάν 
δεν υπάρχει, προΐσταται με βαθμό Β'. 

Άρθρο 4 

Προσόντα Διορισμού 

Τα προσόντα διορισμού που απαιτούνται κατά κατηγο¬ 
ρία, κλάδο και ειδικότητα καθορίζονται σύμφωνα με το 
Π.Δ. 22/1990 «καθορισμός προσόντων διορισμού» ΦΕΚ 
11/4.4.87 τεύχος Α'). 

Άρθρο 5 

Τα του διορισμού των καθηκόντων, των δικαιωμάτων, 
των μεταβολών της υπηρεσιακής κατάστασης, των πει¬ 
θαρχικών αδικημάτων, η λύση της υπαλληλικής σχέσης, 
οι αποδοχές καθενός των από τον παρόντα οργανισμό 
προβλεπομένων τακτικών μονίμων υπαλλήλων διέπονται 
από τις διατάξεις των Νόμων 1188/81, 1505/84, 1735/87, 
2190/94. 

Άρθρο 6 

Υπηρεσιακά θέματα που δεν προβλέπονται στον παρό¬ 
ντα οργανισμό ρυθμίζονται με την ισχύουσα νομοθεσία 
αλλιώς με αποφάσεις του κοινοτικού Συμβουλίου. Απότις 
διατάξεις αυτής της απόφασης προκαλείτα δαπάνη σε 
βάρος του προϋπολογισμού της κοινότητας δρχ. 
412.898.570, περίπου για το τρέχον οικονομικό έτος και 
το ίδιο περίπου για καθένα από τα επόμενα έτη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 23 Δεκεμβρίου 1997 

Με εντολή Γ.Γ. Περιφέρειας 
Ο Προϊστάμενος Δ/νσης 
ΒΑΣΙΛΕΙΟΣ ΚΕΠΕΝΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΟΗ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. _ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061)271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00_ 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

-- “ “ Κ.Α.Ε. Προϋπολογισμού Κ.Α.Ε. εσόδου υπέρ 

Τεύχος 2531 _ ΤΑΠΕΤ 3512 _ 

Α' (Νόμοι, Π.Δ., Συμβάσεις κ.λπ.) 50.000 δρχ. 2.500 δρχ. 

Β' (Υπουργικές αποφάσεις κ.λπ.) 50.000 

Γ' (Διορισμοί, απολύσεις κ.λπ. Δημ. Υπαλλήλων) 10.000 » 500 

Δ' (Απαλλοτριώσεις, πολεοδομία κ.λπ.) 50.000 

Αναπτυξιακών Πράξεων (Τ.Α.Π.Σ.) 25.000 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 10.000 

Παράρτημα ( Πίνακες επιτυχόντων διαγωνισμών) 5.000 ·> 25 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » ” 

Ανωτάτου Ειδικού Δικαστηρίου (Α.Ε.Δ.) 3.000 » 

Ανωνύμων Εταιρειών & Ε.Π.Ε. 250.000 

Πρ οκηρύξεων Α.Σ.Ε.Π. _ 10 · 000 " _ — - - 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 200.000 >■ 10 · 000 ” 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 

οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπραττεται στην Αθήνα απο το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής κοι ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

π, ..ττηρΓΓΠρη τηιι κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



